
[bookmark: _Hlk241669121]Përmbledhje e shkurtër për hartimin e Projekt – Rregullores (MINTI) Nr. xx/2026
për Ndryshimin dhe Plotësimin e Rregullores (MTI) nr. 02/2017 për sigurinë e lodrave

Arsyeshmëria për hartimin e kësaj Rregulloreje është  plotësimi i mëtutjeshëm i bazës ligjore ekzistuese në mënyrë që ajo të jetë më funksionale dhe lehtë e zbatueshme ndërlidhur me kërkesat per harmonizimin dhe zbatimin e legjislacionit sektorial të Republikës së Kosovës me atë të Bashkimit Evropian për fushën e sigurisë së lodrave, siç përcaktohet me Ligjin Nr.06/L-041 për Kërkesat Teknike për Produkte dhe Vlerësim të Konformitetit, si dhe në pajtueshmëri me dispozitat që dalin nga Direktiva 2009/48/EC të Parlamentit dhe Këshillit Evropian, përkatësisht amendamenteve të saj, si në vijim:    
·  Direktiva e Këshillit BE 2017/738 e datës 27 mars 2017;
·  Direktiva e Komisionit BE 2017/774 e datës 3 maj 2017;
·  Direktiva e Komisionit BE 2017/898 e datës 24 maj 2017;
·  Direktiva e Komisionit BE 2018/725 e datës 16 maj 2018;
·  Direktiva e Komisionit BE 2019/1922 e datës 18 nëntor 2019; 
·  Direktiva e Komisionit BE 2019/1929 e datës 19 nëntor 2019; 
·  Direktiva e Komisionit BE 2020/2088 e datës 11 dhjetor 2020;
·  Direktiva e Komisionit BE 2020/2089 e datës 11 dhjetor 2020;
·  Direktiva e Komisionit BE 2021/903 e datës 3 qershor 2021.

Përshkrimi i shkurtër i çështjes
Me këtë Rregullore përcaktohen kërkesat për dizajnimin dhe prodhimin e produkteve të definuara si lodra, procedurat e vlerësimit të konformitetit, kërkesat për t'i vënë ato në dispozicion në treg, hartimin e deklaratës së konformitetit dhe vendosjen e shenjës së konformitetit dhe shënjimin e paralajmërimeve për përdorim. 
Koncepti i kësaj projekt-rregullore është mjaft vertikal/sektorial dhe ka për qëllim që të siguroj që lodrat të cilat vendosen në treg përmbushin kërkesat/objektivat për ofrimin e një sigurie më të lartë të mbrojtjes së shëndetit, sigurisë së fëmijëve dhe kërkesave tjera themelore duke garantuar funksionimin e tregut vendor. Përmes kësaj projekt-rregullore gjithashtu do të mundësohet qasje më e përkryer për autoritetet e mbikëqyrjes së tregut për produktet e vëna në dispozicion të tregut dhe në përdorim.

Qëllimi i konsultimit
Qëllimi kryesor i konsultimit të Projekt – Rregullores (MINTI) Nr. xx/2026 për Ndryshimin dhe Plotësimin e Rregullores (MTI) nr. 02/2017 për sigurinë e lodrave, është që Organi Propozues, të sigurojë opinionet, rekomandimet nga grupet e caktuara të interesit që merren me këtë veprimtari. Një kontribut të veçantë mund të ofrojnë edhe institucionet që janë të ndërlidhura me këtë fushë të rëndësishme si dhe institucionet ndërkombëtare të vendosura në Kosovë të cilat në një mënyrë apo tjetër janë edhe monitorues të zbatimit të legjislacionit në fuqi. 
Për këto dhe për arsye të tjera, Ministria e Industrisë, Ndërmarrësisë, Tregtisë dhe Inovacionit, ka konsideruar që forma më e mirë e procesit të politikbërjes në aspektin legjislativ, është konsultimi i hershëm me grupet e interesit, të cilat në një mënyrë apo tjetër, ndikojnë drejtpërdrejtë në përmirësimin e cilësisë së kësaj Projekt-rregullore.
Procesi i konsultimeve me grupet e interesit do të bëhet në formë të shkruar, ku në mënyrë të detajuar, do të bëhen pyetjet për çështjet e propozuara. Përveç pyetjeve të cilat ne si organ propozues i kemi caktuar, grupet e interesit, 	të cilat do të kenë mundësinë të propozojnë edhe  çështjet tjera të cilat mendojnë se janë të rëndësishme dhe të nevojshme për diskutim. Ofrimi i përgjigjeve të qarta dhe të argumentuara, do të kontribuonte drejtpërdrejtë në përmirësimin e cilësisë së Projekt-rregullores. 
Të gjitha komentet, rekomandimet, alternativat tuaja të propozuara në këtë Projekt-rregullore, ne si institucion propozues, do t’i analizojmë dhe në afatin sa më të shkurtër, do të mundohemi  t’i inkorporojmë pa e cënuar materien e saj e cila është mjaft specifike. Draftin përfundimtar së bashku me tabelën informuese, do t’ua përcjellim të gjitha grupeve të përfshira në konsultim.

Afati përfundimtar për dorëzimin e përgjigjeve
Afati përfundimtar i dorëzimit të kontributit me shkrim në kuadër të procesit të konsultimit, për Projekt - Rregulloren (MINTI) Nr. xx/2026 për Ndryshimin dhe Plotësimin e Rregullores (MTI) nr. 02/2017 për sigurinë e lodrave është deri me datën 22.10.2026. 
Të gjitha komentet  e pranuara deri në këtë afat do të përmblidhen nga ana e personit përgjegjës.
Të gjitha kontributet me shkrim duhet të dorëzohen në formë elektronike në e-mail adresën flora.namani@rks-gov.net me titull “Projekt – Rregullore (MINTI) Nr. xx/2026 për Ndryshimin dhe Plotësimin e Rregullores (MTI) nr. 02/2017 për sigurinë e lodrave”.   
Ju lutemi që në kuadër të kontributit tuaj me shkrim, të specifikoni qartë së në çfarë cilësie jeni duke kontribuar në këtë proces konsultimi (p.sh. në cilësi të përfaqësuesit të organizatës, kompanisë, në cilësi individuale, etj.)





Komentet nga organizatat
Ju lutem, që komentet tuaja të ofrohen sipas udhëzimeve të shënuara më poshtë:
Emri i organizatës që jep komente:
Fushat kryesore të veprimit të organizatës:
Informatat e kontaktit të organizatës (adresa, e-mail, telefoni):
Data e dërgimit të komenteve: 
Forma e kontributit është e hapur, mirëpo preferohet që kontributet tuaja t’i përfshini në kuadër të tabelës së bashkëngjitur më poshtë në këtë dokument, e cila përfshin çështjet kyçe të këtij dokumenti.
	
	Çështjet kyçe
	Komente rreth draftit aktual
	Komente shtesë

	1
	A mendoni që Projekt – Rregullorja (MINTI) Nr. xx/2026 për Ndryshimin dhe Plotësimin e Rregullores (MTI) nr. 02/2017 për sigurinë e lodrave pas miratimit do të garantojë një treg me produkte të sigurta?
	
	

	2
	Cili është opinioni juaj për rolin e autoriteteve inspektuese të mbikëqyrjes së tregut për zbatueshmërinë? 
	
	

	3
	A mendoni se kufizimi i përmbajtjes së substancave kimike të përcaktuara në Anekse do ta rrisë sigurinë e lodrave, përkatësisht të fëmijëve, të cilat ato i përdorin? 
	
	


Bashkëngjitur me këtë dokument, gjeni “Projekt – Rregulloren (MINTI) Nr. xx/2026 për Ndryshimin dhe Plotësimin e Rregullores (MTI) nr. 02/2017 për sigurinë e lodrave”. 

